
MAMA 

Y 

TATA 


E aña aki Revista Amistad no por 
a dedica un edicion especial pa dia 
di mama, esaki debi na e eleccion di 
eilandsraad. 

E luna aki nos lo dedica e edicion 
aki na tur tatanan di Aruba, pero 
tambe den e artikulo aki nos lo mu- 
stra e importancia di un mama. 

Ta un hecho cu aki na Aruba un 
mama semper tin tur atencion y 
cariño pa y door di su yiunan. Es- 
aki ta ensera tanto yiunan homber 
como yiunan muher. Un yiu hom- 
ber pa cierto motibonan semper ta 
mustra afectonan especial na nan 
mama, apesar cu na momento cu 
nan crece y nan tambe bira tata, na 
yiunan lo prefera di duna nan es- 
posanan mas cariña y atencion. Nos 
ta di opinion cu si di chikito pa un 
of otro motibo semper abo como 
homber a stima bo mama mas, anto 
ora abo bira tata bo mester por 
gana e cariño y amor di bo yiunan. 

No ta un secreto publico cu den 
un famia, tanto aki na Aruba como 
den otro paisnan cu un mama ta e 
ser mas stima, esaki ta nifica anto 
cu tin motibonan, pakiko esaki ta 
nifica anto cu tin motibonan, pa- 
kiko esaki ta sosode. Naturalmente 
un di e motibonan principal cu ta 
conduci na esaki ta, cu un tata ta 
esun cu semper mester duna ordo, 
zorg pa tur cos ta organisa den cas, 
mientras cu pa cualquier mucha, es- 
aki no ta agradable. 


Un cos ta sigur tambe cu aki na 
Aruba e tatanan ta duna masha 
poco cariño, dedicacion y amor na 
nan yiunan. Nan ta sinti nan mes 
muchu homber pa hasi esaki. Esaki 
ta fout, pasobra un criatura mester 
amor di mama y tata, pa e por crece 
sano y saludable. 

Mayornan, esta tata y mama de- 
dica tempo na estudio, pasatempo 
(hobby), pero principalmente na 
problemanan di boso yiunan. Si bo- 
so mes no por resolve nan, anto bai 
serca un persona o instancia di con- 
fiansa. 

Principalmente den e tempo 
moderno y dificil aki, yiunan me- 
ster mas ayudo di nan mayornan. 
Mama y tata, esta mayornan mester 
por tene nan mes na altura di e ul- 
timo desaroyonan, lesa hopi, studia 
un tiki mas, pa asina bo por enter- 
media na momento cu esaki ta ne- 
cesario. 

No lubida di reza hunto cu boso 
yiunan, hiba nan pa asisti na Santo 
Sacrificio di Misa, pasobra nan me- 
ster e alimento Spiritual, e alimento 
Christian tambe. 

Boso como mayornan, mester 
mustra otro amor dilanti di boso 
yiunan, pa asina nan haya un bon 
ehempel. Nunca pleita o descuti di- 
lanti nan, pasobra esaki por keda 
como un recuerdo amargo den bida 
di e muchanan. Tampoco papia pal- 
abranan o hasi redo nan dilanti, 

VICTORIA APLASTANTE 
PA M.E.P. 


pero zorg pa nan por crece sano 
mentalmente. 

Tur dia di nobo mayornan, pa 
cansa cu nan por ta, mester por de- 
dica temponan na nan yiunan sin 
pensa primeramente ariba nan mes 
prome. Responsabilidad pa haya, 
cria, educa y percura pa un yiu no 
ta facil. Hamas un mayor mag di 
fada pa loke ta trata conseha y edu- 
cacion personal di nan yiunan. 


YIUNAN 


Mama y tata, mester ta e sernan 
mas stima pa un yiu, esaki no mag 
di refleha na momento di un di nan, 
pero mester por sosode awor cu nan 
ta na bida. 

Acepta nan consehonan, pasobra 
un mayor semper kier su yiunan 
bon. Mustra nan confiansa, descuti 
boso problema cu nan, pasobra pa 
bobo cu bo ta kere cu bo mayornan 
ta y pa inteligente cu bo ta pensa cu 
bo ta, hopi biaha nan ta bisa boso 
cosnan cu despues, boso lo duna 
nan razon. 

Respet y cariño ta e dos punto- 
nan mas principal cu bo por mustra 
bo mama y tata. Pa grandi cu bo se- 
creto por ta, ta bon pa nan sabie 
prome, pasobra cu tempo nan lo 
haya sa e tog, pesei no oculta nada 
pa nan y aki ta unda e cariño, amor 
y respet lo crece for di tur dos ban- 
da. 

Nos ta spera cu tur dia ta dia di 
mama y tata, cu tur dia lo bo mu- 
stra nan e amor y respet cu bo tin 
pa nan pa asina nan por ta trankil y 
feliz. Nan ta e dos sernan cu mas 
mester di boso amor y afecto. 

Nos ta spera cu tur mamanan lo a 
pasa un dia especial y nos ta spera 
cu tur tatanan lo tin un dia inolvi- 
dable. 



Keda bon informa 


cumpra 

REVISTA AMISTAD 



Diabierna 29 di April tur hende a 
sinta cu nan Revista favorita den 
man, esta Revista Amistad pa a scu- 
cha e resultado di eleccion pa Ei- 
landsraad. 

Desde principio di campaña tur 
cos tabata indica cu Aruba lo ex- 
periencia un di e campañanan mas 
trankilo di su historia. Tabata tin 
masha poco reunionnan publico y 
nos a aplaudi e medidanan cuGo- 
bernador di Aruba, Sr. Pedro Bislip, 
a tuma, esta evita actividadnan pu- 
blico. Apesar di esaki algun parti- 
donan politico a organisa diferente 
reunionnan di contacto semi pu- 
blico. 

Nos ta kere cu en lo futuro me- 
ster traha na evita tur actividadnan 
publico y e partidonan mester lim- 
ita nan mes, mas tanto na informa 
pueblo via tur medionan di comu- 
nicacion. Pueblo di Aruba, ta uno 
inteligente y civilisa y dunando in- 
formacionnan via medionan di co- 
municacion, esaki indudablemente 
lo alcansa tur votadornan di Aruba. 

Ta un lastima cu dia 24 di April a 
baha un nubia scur ariba nos isla, 


ora cu lider di M.E.P., Sr Betico 
Croes a keda alcansa pa un bala, di 
revolver, cual a sali for di un miem- 
bro di cuerpo policial. Revista Ami- 
stad lo no comenta ariba lo suce- 
dido, pasobra esaki por ta peligroso 
pa e trankilidad di e pueblo. Nos a 
bisa un nubia scur, pasobra pre- 
cisamente na momento cu Aruba ta 
para dilanti su Independencia, esaki 
ta un mal propaganda pa Aruba. E 
por refleha negativamente ariba e 
turismo di Aruba y tambe ariba in- 
versionistanan, kendenan tabata tin 
plan pa a establece qualquier com- 
pania o industria ariba noa isla.Pesei 
nos di Revista Amistad ta condena 
tur politiconan, tur instancia, tur 
partidonan politico, tur medionan 
di comunicacion cu a instiga e pue- 
blo contra otro, cu a manda tele- 
gramnan sin pensa bon prome. Tur 
hende, especialmente esnan cu ta 
goberna Aruba mester a laga sano 
huicio prevalece, mester a pensa 
bon prome di a declara o insinua al- 
go pasobra esaki por tin consecuen- 
cia nan pa Aruba mes. Tur hende cu 
dos debe di sentir sa masha bon ki- 

ko Betico Croes ta nifica pa Aruba, 
esta e homber, kende a habri nos 
wowonan y pone nos sinti nos 
como Arubianonan. E ta esun cu a 
hiba e lucha di Aruba hasta lo extr- 
emo, cruzando fronteranan y awe 
ta asina leuw cu falta algun añanan 
pa Aruba haya su Status Aparte, su 
Independencia. Nos ta sigur cu Be- 
tico Croes mes, kende ta persona cu 
a integra e pueblo por completo,cu 
a kita tur distincion di raza aki na 
Aruba, lo no ta contento cu tin al- 
gun personanan y instancianan cu a 
bai lo maximo pa a casi pone hen- 
denan di e mes un pueblo aki con- 
tra otro. Nos ta kere cu no tin nin- 
gun persona o instancia, sea nan ta 
A.V.P., P.P.A. o P.D.A., sea nan ta 
preto, blanco o geel, cu no a sinti 
nan mes tristo ora cu e noticia a sali 
cu nan a tira Betico Croes, sea cual 
sea tabata e motibo. 

Den cada decada di siglo ta nace 
un lider y asina Aruba a conoce di- 
ferente lidernan y un cu pueblo a 
stima mas ta Sr Betico Croes y esaki 
a keda demostra den e eleccion pa 
Eilandsraad. 


COMPRA LTD. 


Pcx tur bo frozen Items manera: 

PORKCHOP, GflLINJfl. SPflRE-Rlft LOIN-RIB, 
BREflDED SHRTTIPS. CABARON FRESCO, 

LAGO OIL AND TRANSPORT 
COMPANY, LTD. 


UNFELIZDIA DITATA 
TA NOS MAS SINCERO DESEO PA TUR 
TATANANDIMUNDO YESPECIALMENTE 
ESNANDIARUBA. 
CUEDIAAKILO TA UNDIA YENDIBENDICION , DICHA, Y 
FELICIDAD DEN CADAHOGAR 

MEP A KIBRA TUR RECORD 


Tabata tin hopi iactornan cu a 
yuda M.E.P. den su victoria apla- 
stante ariba dia 29 di April ultimo, 
pero esaki cada ciudadano saca nan 
conclusion. M.E.P. a demostra di a 
hiba un campaña uni, un campaña 
di compañerismo, na unda tur can- 
didatonan y campañadornan tabata 
move hunto. Nan tabata hasi hopi 
buyanan, loke e pueblo aki ta gusta 
enormemente. 

Desde loke a pasa cu Betico, tur 
hende a realisa cu M.E.P. lo gana 
aplastantemente y a logra un canti- 
dad di 20.800 voto cu tabata bon 
pa 13 asiento. A.V.P. a haya 8.108 


voto y ta reprenta 5 asiento. P.P.A. 
5.337 pa 3 asiento y P.D.A. cu 
1.643, cual no tabata suficiente pa 
un asiento. 

Nos ta spera cu awor mester por 
laga politica un banda, uni forsa pa 
traha ariba e destino di e pueblo di 
Aruba. Laga nos no usa capricho 
personal, prepara e pueblo aki bon 
pa asina nan por enfrenta e futuro 
Independencia di Aruba yen di or- 
guyo y optimista. 

Na dirigentenan di M.E.P. pabien 
cu e victoria y nos ta spera cu A- 
ruba por conta cu bon Gobernacion 
pa proximo 4 añanan. 



/hx THáxivtiO, 

m /hxda 



GOBIERNO Dl 
ARUBA 


19 Di Juni 

DIA Dl TATA 


GOBIERNO DI ARUBA TA FELICITA TUR / 
TATANAN NA ARUBA Y TA DESEANAN TUR 
CLASE DI FELICIDAD ARIBA E DIA ESPECIAL 
AKI DEN UNION DI NAN FAMIA. 





Panaderia del 
pueblo 


PA TUR CLASE DI 
PAN Y BOLO DI CALIDAD 
ACUDI SEMPER NA 

Guyabastraat 4 Dakota - Tel. 21915 


UESA AMISTAD 






Atencion 
pueblo di 
BONAIRE 

Bo ta desea di publica algo di 
BONAIRE of bo ta desea 
pa bo AVISO sali publica den 
e REVISTA más grandi di Antiya; 
anto tuma contacto cu nos 
representante: 

Fam. George 

Antriol # 153-A Tel.: 4222 

RESPETA AUTORIDAD 


Den e ultimo campaña pa Eiland- 
sraad a sosode e caso di tiroteo con- 
tra Betico Croes, cual henter Aruba 
a lamenta, pasobra Betico, manera 
nos a scirbi caba ta e luchador di e 
causa di Aruba. 

Loke tambe nos a lamenta ta e 
hecho cu algun Gobernantenan a 
haya ta bon pa fulmina y critica y 
hasta por ser bisa instiga e pueblo di 
Aruba encontra di e cuerpo policial. 
Te na momento cu e artikulo aki ta 
ser scirbi nos no ta na altura di e 
causa exacto y precisamente esaki 
no mester ta e motibo pakiko algun 
politiconan aki y un diario local 
mester a ataka e cuerpo policial en 
general. 

Den cada famia por tin un yiu 
malo, den cada directiva por tin un 
miembro malo, team di futbol, ba- 
sebal etc., pero esaki no ta nifica cu 
tur ta malo. 

E pueblo di Aruba mester realisa 
cu nos ta na caminda pa nos Inde- 


pendencia y cu nos mester di nos 
propio cuerpo policial y cu nos me- 
ster por mustra nan nos respet y ap- 
recio. 

Cuanto trabao e cuerpo policial 
no ta hasi pa un isla o un pais? Un 
gran cantidad y hopi o mayoria bes 
trabaonan sumamente peligroso, 
cual hasta por cause nan bida. Nan 
ta hacie cu amor y sacrificio, paso- 
bra nan a sigui un curso di nada 
menos un aña practicamente tur 
dia. Nan a sigui despues diferente 
cursonan. Nan ta ser motiva cu na 
momento di cualquier problema y 
calamidad pa nan por risca nan 
bida. 

Aruba mester di hopi polisnan, 
especialmente na momento di Aru- 
ba su Independencia, pero si nos 
criticanan malamente, ningun yiu di 
tera lo haya gana pa bira polis. 

Nos tin comprension pa e polis- 
nan y nan famianan, pasobra e poli- 
ticonan a generalisa a critica nan 


y a duna nan tur e culpa, sin pensa 
bon prome cual ta daño cu nan a 
cause futuro di e isla aki y e cuerpo 
policial. 

Awor ta reina un rencor, un odio 
encontra di tur polis, mientras cu 
ningun isla o pais no por keda sin 
proteccion policial. 

Nos ta spera sinceramente cu 
pueblo sa di respeta e trabao cu e 
polisnan ta hasi coopera cu nan y 
yuda pa asina tin orden y desiplina 
aki na Aruba. 

E polisnan cu a perde nan tactica 
cu a perde nan control y cu no sa 
con pa anda cu e pueblo, nos ta 
spera cu alto mandonan lo sa di du- 
na nan cursonan di recapacitacion, 
pa asina nos por tin un cuerpo poli- 
cial completamente sano y bon 
prepara. 

Pesei pueblo nunca huzga tur, 
pasobra un ta malo, pero mihor bo 
yude. 


ABN 

Algemene Bank Nederland n.v. 



LESA AMISTAD 



Lee Tai Take Away 

Feliz dia TATA 

Noord No. 82A TeL 21663 

PABIEN TUR 


TATANAN 


ARIBA BOSO DIA 



Frankrijkstraat 1 
Tel. 23959 


KIKO A PASA ARIBA DIADOMINGO 
24 01APRIL 1983? 


M0RT0 

Y 

HERIDO 
DIA 01 
ELECCION 


Manera nos a bisa cada cu hamas 
Aruba a experiencia un campaña 
politico asina degradante, manera 
esun ultimo aki. Na momento cu 
tur cos ta mustra di ta trankilo at- 
robe, un hoben ta perde su bida, 
mientras cu otro ta keda herida na 
momento cu algun simpatisantenan 
di un partido politico ta habri fuego 
ariba otronan. Esaki a causa un en- 
orme desgusto y trankilidad ariba 
Aruba, pasobra ta parce cu e caso- 
nan aki lo continua. Politiconan 
mester sa kiko nan ta papia, pa em- 
ociona cu nan por ta, pero mester 
recorda cu tin hendenan ta sigui 
nan palabranan ciegamente y ta 
tuma nan na serio. 

Tur e noticianan aki ta bai mun- 
dialmente y atrobe Aruba ta haya 
un mal nomber, net na momento cu 
e pueblo mester ta mas uni pa su In- 
depencia. 

Nos ta lamenta cu un hoben ino- 
cente di apenas 14 aña a perde su 
bida desgraciadamente y nos ta spe- 
ra cu esnan cu ta sirbi y dirigi Aru- 
ba lo tuma bon nota di lo sucedido. 

«; j ' \ 

Si bo bay Barranquilla y bo tapensa ; 

di bishita un dentista, bishita e cono- 

cido dentista di tur e Antiyanonan: 

LUIS E. GARZON 

Dentista 

Miembro de la Asociacion Odonto- 

logica Nacional 

Calle 45-43110 

Carrera 44 No. 34-54 
:|; Apartado Aéreo 901 
: Barranquilla S.A. 

Telefonos: 

Residencia: 341-305 - Oficina: 311-111 


Algo incomun? Di lamenta? Re- 
marque historico den Politica? Un 
gran tension? 

Ora noticia a drenta e la sacudi hen- 
ter e pueblo di Aruba. 

Telegramnan pa la Reina y tambe 
pa exterior a ser manda expresando 
asina e suceso cu verdaderamente 
tabata inespera. 

Hopi tabata e comentarionan y ta 
sumamente dificil saca afor ken a a- 
ctua correcto y ken no. Esey ta ke- 
da den man di Justicia. 

No mester di mas detayes di lo que 
a pasa, den corto, Sr. Croes a ser ti- 
ra pa un agente policial, na tereno 
di bala di Winston na St. Cruz. 

Rabia, emocion, lagrima a pone 
hendenan reaccion tirando piedra a- 
riba e vehicolonan policial, pero 
despues a calma. 

E noticia aki sin embargo ta keda 
noticia, tanto local como interna- 
cional awe, mayan y mas despues. 

TABATA COINCIDENCIA OF UN 
PRESENTIMIENTO? 

Diasabra 23 di April 1983, esta un 


dia prome cu lo sucedido e lider a 
expresa: “Si mi cay, coy e bandera 
di Aruba y sigui cu e lucha”. 
Objectivamente bo por bisa esey ta 
logico cu vida di cada politico y 
famosonan ta na peliger p.e. aten- 
tado ariba e Presidente Norte ame- 
ricano Ronald Reagan. E pacifico 
lider Ghandi. 

Of e ta un coincidencia di bida of 
un presentimiento cu ta duna un 
toque mas emocional den tur e su- 
cedido. 

Ta keda na cada un di nos pa saca 
nos mes un conclusionnan. Bo ex- 
pression ta liber., 

Yvone Chan 


Remarque 

Respuesta di violencia ta mas vio- 
lencia, pesey pueblo di Aruba pensa 
dos of mas vez mes ki consequencia 
cierto actonan por trece cune. Bo 
no kier pa bo ta victima tampoco, 
verdad ? Pesey no kibra e armonia 
cu te ainda tin un lugar reserva pe 
den nos hendenan. Kibra si e cade- 
na di odio y rencor cu por tin den 
nos pensamentonan. 

Si bo ta sinta dilanti di Television y 
bo ta cu control remoto den bo 
man y ta buscando un programma 
cu ta vale la pena pa wak, anto sin 
pensa, casi inconsientemente bo ta 
pega na “Dancin Days” Pasobra bo 
ta mira realismo, senciyez, revelan- 
cia. No unicamente e ta un storia, e 
ta presenta un cuadro socioecono- 
mico. E discoteca ta real, un di e 
mas famosonan di Brasil. Ora e 
hendenan ta bebe, hari y baila bo ta 
diverti bo mes pasobra e ta real. 
Dancin Days ta presenta su pro- 
mgonistanan di clase media y pro- 
blemanan cu por surgi. 

“Carminha”, Pepita Rodriquez, ta 
lucha incansablemente pa consegui 
placa pa cubri e gastonan di apar- 
tamento y di bida diario. Su tata ta 
bida den un mundo di fantasia. 
“Uribajera” (Ari Fontoura) ta un 
homber generoso, trabajador, cu un 
complejo di inferioridad, ilusiona 
pa amor di un muher. “Carlos”, 
Antonio Fagundes, ta profunda- 
mento confundido, cu mester di a- 
yudo di un psihiatra. “Julia”, Sonia 
Braga e figura central ta busca su 
yiu, e kier reencontra cu ne, cual ta 
un legitimo deseo. 

Esey ta depues di keda preso pa va- 
rios ana, incommunica cu e mundo 
pafo di prison. Su ruman ta teme di 
perde su sobrina, kende ela cuida pa 
varios ana. 


E escritor Gilberto Braga, e mesun 
di “La Esclava Isaura” ta senala cu 
su obranan ta inspira den su propio 
viviendanan. Paso e conoce e clase 
media mihor, ela biba aden. 

Dancin Days ta trese aparte di con- 
flicto sentimental e tipo economico 
di problema, ya menciona. Dancin 
Days a bira un exito na hopi pais 
caba y na Aruba tambe e sintonia ta 
mustra un acceptacion positivo. 

Lo unico ta cu hendenan di Aruba 
lo por bay indentifica nan mes cu e 
personahenan aki, pasobra ken no 
tin problema economico y ken sa ta 
enamora di esun cu ta di bo amiga? 
Pa no lubida e mundo yen di fanta- 
sia cu hopi di nos ta crea. 

Y ken no ta sinti nan inferior na 
otronan? Y posiblemente cu por 
haya solucionnan of respuesta na 
un duda cu bo por tin. 

Pa no bisa mayan cu ta exageracion. 
Comproba pa bo mes y e ora ey bin 
reclama: Un cuarto pa siete pone 
bo canal na 13 y mira si bo por ha- 
ya un contesta na bo pregunta. 

Despues di e exitosa telenovela “La 
Esclava Isaura” 

Dancin Days ta capta sintonia total. 

Pa Yvonne Chan 


jUULgJLgJLgJUUULgJLfiJULflJLflJLflJLgJULgJLgJLflJULgJLfl^ 



ARVEFA 


Arubaanse Verffabriek N.V. 

á* 

Aruba Paint Factory, Inc. 


L.G. Smith Boulevard 144 
P.O. Box 295, Tel. 22519 
Neth. Antilles 
Cable: ARVEFA - Aruba. 




Department Store 


FELIZ DIA Dl TATA TA UN DESEO Dl 


Unda bo por haci bo compras 
pa henter familia 


REVISTA AMISTAD 

rTrrrrrrTrrrrrrTTrrvrrrrrrrTrrTrrTrTrrTTTrrrr^^ 


HENDRIKSTRAAT 8 
ORANJESTAD, ARUBA 

Neha Modelo Arubana na 

Hulanda 



E COINCIDENCIA DI BIDA 

Kizas algo cu ta bunita den bida 
ta e coincidencia di dje. 

Un sentimento, un emocion, deseo 
di kiet topa cu esun cu bo a kere 
cu nunca mas lo bo topa. Esperan- 
zanan perdi. Mescos e nostalgia di 
uno cu nunca mas lo bolbe. Y no a 
tuma mas cu 16 ana pa conoce 
Neha. Na school di Colegio Aruba- 
no O’stad nos ta topa, cruza y sin 
saluda otro. Mi a mira y admira un 
show di moda cu ela duna na fiesta 
y celebracion di Pascu di school. In- 
mediatamente mi impression per- 
sonal tabata cu e posee y inspira un 
talento artistico, similar na esun di 
mi. Su wowonan a recorda mi na un 
ser muy queri (q.e.p.d.): mi omo. 
Pero algo den mi a desperta, un so- 
specho, un adivino, un silencio cu 
algun dia lo bira un tormento pero 
di alegria, amistad, sinceridad, un 
toque di cariño familiar y amical. 
Un pensamento scondi. Y pa warda 
mi lenga den mi boca sin kier pun- 
tra nada a exigi di mi lunanan pro- 
me cu mi a alcanza e realidad fijo: 
Bo ta mi prima. Cu esey no por sig- 
nifica “nada” o “vago” ta e coinci- 
dencia di bida cu bal mas cu luho 
pa mi. Semper un recuerdo vago di 
infancia unda imagenan no a perde 
forma y e gritonan, risa y tambe 
preguntanan infantil ta e sonrisa a- 
riba mi cara. 

Neha su mayornan a bandona A- 
ruba prome cu Neha a bai. Cu 8 ana 
e ta laga Aruba y depues di biba 11 
aña na Hulanda e ta regresa Aruba 
bek. Conversa cu Neha ta interes- 
ante, principalmente ora bo sinja 
entrecambia idea y experiencia cu 
otro. E lo caba HAVO na Hulanda 
y ya e ta posee e diploma di MA- 
VO. Den futuro e ta desea di bira 
un diseñadora di moda. Segun e es- 
ey ela hereda. Su tata B. Croes 
(q.e.p.d.) su ambicion tabata moda 
y inconsientemente Neha a hereda 
esey tambe. 


ALGUN MINUUT PA E COMI- 
ENZO. 

Neha ta conta: Mi a mira algo den 
un pacus cu mi a gusta hopi y taba- 
ta kier a haya, pero e tabata much 
caro. Y ora ey mi mes a traha uno. 
Y asina mi a sigi. Y a bira mihor. 

E otro comienzo tawata dificil? No, 
mi a wordu hopi bon encontra ac- 
cepta door di e muchanan. Nos ta- 
bata biba den e mesun flat y tawata 
bay mesun school. Nan a acercami 
y puntrami con mi yama. Pues ta- 
bata tin contacto. Nan ta yudabo 
tambe. E hoven hulandes Bernardo 
Schouten awe ta orguyoso di ta e 
compremetido di Neha. Dia 2 di 
Aprill982 Neha a cumpli aña, dia 
3 Bernardo y 12 or, amaneciendo 4 
di april nan a compremete. Tabata 
un dia hopi feliz. Tur hende hopi 
cotento. Na e compromiso ey a a- 
sisti hopi hende tambe. 100% Aki 
pues ta un otro comienzo. 

DISCRIMINACION RACIAL 

Promenan aya tabata un joke, hun- 
gamento, e no tabata odio verda- 


dero. Pero awor si. Muchanan ta bi- 
ra mas sabi. Mas grandi bo bira/bi- 
euw bo ta observa e diferencia di 
preto/blanco. Muchanan no ta mira 
color. Kizas na otro parti di Hu- 
landa si. Neha ta biba na Hellevoet- 
sluis, parti di Hulanda cu ta keda 
banda di Rotterdam. Neha, is het 
een rot Stad? “Verschikkelijk” e ta 
bisa na su hulandes. “Lo mi no kier 
biba eynan” Pero pafor di stad si ta 
hopi bonita cu parque. E ventaha 
cu bo tin ta cu tur cos ta keda den 
centro. Bo tin trabao, pacus y mo- 
deshow etc. . . . y criminalidad? Si, 
na tur e centronan grandi, e.o. Am- 
sterdam. 

MAL INFORMA 

Mi yega di bay 2 siman di vacantie 
cu mi madushi na St. Maarten tem- 
po mi tabata chiquito. Mi imagen 
di Hulanda tabata otro. Mi a kere 
cu e hendenan tabata bisti “boeren- 
kléHing” so. Y nan lo tabata cana 
cu klomp. “Ik was verkeerd inge- 
licht” Neha ta sigi bisa. Tabata 
completamente diferente ora mi a 
yega. Quizas hendenan di Hulanda 

of otro tera tambe ta kere cu na A- 
ruba nos ta bisti “rietenrokjes”. 

PROFESIONALISMO 

Tin biaha tene un dieta ta dificil. 
Neha ta gusta “snoep”. 

Yamando esey asina un di e base- 
nan pa ta ser modelo. Ser profesion- 
al ta dificil e ta bisa. Lo mi sigi. 
Quizas den e ramo aki pa ser mode- 
lo: 

1. No mester necesariamente bu- 
niteza. 

2. Exigi un cierto estatura 

Bao di e estatura ey bo no ta accep- 
table. Pero asina mes Neha ta un di 
modelonan mas pidi cu su estatura 
regular. E hendenan cu ta dirigi 
modeshow, ta yama e personanan 
cu nan conoce, puntrando asina ken 
conoce (algun persona) cu ta 
interesa den moda y di es manera 
ey tur cos ta bay. Su co/modelo 
Artine Schouten alavez ta su com- 
pañero di Dans-Ballet. Su compre- 
metido Bernardo tambe ta haci 
modeshow, e ta gusta, pero e no ta 
gusta hacie hopi. Un vez den aña 
mes ta bon pe. Cu e mucha hom- 
bernan ta usa make-up immediata- 
mente e reaccion di e publico ta cu 
nan ta “Pols kibra”. 

Neha: “Onzin”. Esey ta pa e luznan 
claridad (belichting). Si nan ta pen- 
sa cu nan ta gusta suficientemente y 
nan ta mustra fisicamente bon y cu 
nan por duna show pa otro hende- 
nan ta okey. Pakiko unicamente 
muher so por ta bunita? Mi ta haye 
un justificacion kens. Mi conoce 
hopi mucha homber cu tin gusto pa 
bay den direccion di moda, pero 
nan tin miedo kiko otro hende ta 
bisa, cu nan ta pols kibra. Ta un 
maraviya ora cu nan ta durf di para 
ariba stage pa hacie. Neha su mode- 
lo favorito ta un tipo scur, no hopi, 
un poco, cabey largo, lipnan yen, e 
no ta hopi flaco, mi no sa su nom- 
ber, ta den un revista ma wake. 

Un punto negativo, un desventaha 
di modelonan ta cu bo mester ta 
flaco, slank y alto. Ta keda limita 
pa hende gordo, cortico y sin figura 
bunita haci moda. Si no nan por 
tuma parti tambe. P.E. na Hulanda 
tabata tin un modelo gordo “Yan- 
aika Lempers” (q.e.p.d.) cu tabata 
duna show di size (taya). 

Asina bo mester por tin mas. 


PAPIANDO DI HENDE GORDO. 

E oportunidad o derecho di hende- 
nan cu hopi peso ta ser limita, nan 
ta ser hari y tenta door di otronan. 
Ki sorto di moda bo ta consehanan? 
Un mini/rok pa un muher gordo no 
ta bunita. Un net riba su rudia y un 
trui bunita y zapato bunita e ora si. 
Bo mester sa bon ta kiko bo ta bisti 
y mas aun kiko bo por bisti. Bo sa 
wordu hari, Neha? 

Ora mi traha mi pañanan, mi kier ta 


e prome den moda, te cu ainda nan 
no a sali den moda. Nan ta harimi 
tin biaha, pero den mitar ana nan 
mes ta cana rond cune. E ora ey 
nan ta bisa cu nan no a hari. Un ej- 
emplo e “Benenwarmers” mi tabata 
cana cune 2 ana prome cu ela bin 
den moda na Hulanda. Nan a hari- 
mi, pero awor nan mes ta cana cu- 
ne. Cu nan harimi mi no ta tuma na 
malo, no ta nada pasobra mi sa cu 
nan mes lo bay bistie depues. Y mi 
sa cu ami tabata e prome. 


VETRACO 

KRUISWEG 10 

ORANJESTAD - P.O. BOX 138 TEL: 22456 
Cable: VELD-ARUBA 


PABIEN 

tur TATANAN 
ariba boso dia 

VIAHAMENTO 


Oostenrijk, Italia, Alemania, 
Francia Luxemburg, Belgica, Esta- 
dos Unidos, New York, Curacao, 
St. Maarten ta algun di paisnan cu 
Neha a bishita y segun su enamora- 
do esey no ta hopi. 

Klzas pa un persona na Aruba cu 
no a viaha hopi, si. Neha lo kier bi- 
shita Inglaterra, China Australia.Rio 
de Janeiro y Hawaii. 

SCHOOL 

“Ja, wel” Neha ta contesta, e gusta 
school y e mester hacie. Su vaknan 
favorito ta pinta, mas tanto hende- 
nan cu ta bisti paña o sea diseño. 

Nos ta sinta come druif, nos ta tu- 
ma un pausa. Druifnan di nos abue- 
la cu antes tabata planta mata di 
druif y te ainda ta duna fruta. Y 
nos ta cambia di tema. 

RELIGION 

Neha ta bay misa ora e tin smaak pa 
bay. E ta kere dert Dios, pasobra e 
ta pensa cu mester tin algo cu a tre- 
se nos aki nan na mundo. Mi ta 
puntre: E ideologia di Karl Marx ta 
e.o. “Dios a crea hende of tahende 
a crea Dios” E ta sigi bisa mester tin 
un Dios cu a trece nos na mundo. E 
biblia e tabata conoce, pero ela lu- 
bide. Pero no tur cos si. Su otro in- 
teres ta ballet. 



BIBA HUNTO 


Pa esunnan cu ta haye bon y nan 
kier hacie ta nan cuenta. Na Aruba 
muchanan muher ta mucho contro- 
la door di nan mayornan. Nan vi- 


sion ta ser limita y poco informa- 
cion. Ta logico cu e oportunidad cu 
nan haya pa sali ta cu mesora cos ta 
bay malo. Nan mester tin informa- 
cion e ora ey tin menos chens pa 
cos bay for man. Na Hulanda mu- 
cha muhernan di 18, 19 ana ta com- 
pletamente adulto. Nan ta biba y 
traha riba nan mes. Na Aruba e mu- 
chanan no. Pero esey por bini door 
di mayornan, e mentalidad, e man- 
era cu nan a ser educa y lanta. Nan 
no por yuda. Nan no por haci nada. 
Kizas nunca nan a bay for di Aruba, 
pa sa mas di mundo. Un mihor bis- 
ta, nan a mira mas, sa mas, kiko lo 
por pasa. Y ta mas facil pa informa 
nan yiunan. 

TA KEN TA PSST.? 

Kiko bo ta haci ora nan ta cyd of 
fluit bo? 

Mi ta sigi cana y mi no ta miranan. 
Na Hulanda? e no ta mes hopi man- 
era aki na Aruba. Na Hulanda si e 
mucha homber ta leuk bo ta papia 
cune; of e ta hayabo leuk e ta bin 
papia cubo. 

Ta mescos cu ta un cacho nan ta 
fluit. Den Nassaustraat ora mi ta 
cana nan ta psst mi, mi no ta gusta 
esey. Mi ta prefera cu nan bin papia 
cumi. No, no ta leuk. Bo ta para 
manera un loco idiota ariba caya. 
Verdad cu na Hulanda polis ta in- 
terveni? 

Den caso di mishi cu otro, dal of 
bringamento. E ora ey bo ta haci 
un keho. Y e ta waarschuw bo. 

COMEDIA 

Neha a hunga comedia den un fiesta 
di despedida for di 6e klas pa bay 
brugklas. E rol cu ta existi di ver- 
dad, di un programma di harimento 
(recreaccion). “Wie van de drie”. 

Nan tur tres tabata tin e mesun 
nomber. Y mester a escoge ken tab- 
ata e verdadero. 

Den 2e klas MAVO tambe ela hun- 
ga comedia. 



De Palm Tours n.v. 


PHONE: 24400-24545 
Offices: ali major hotels 


FELIZ DIA Dl TATA 
Na tur e 
TATANAN 

di Aruba ariba nan dia 


19 Dl JUNI 

DI CINE 

Bo gusta? Si, hopi mes, menos di 





























guerra. 

Pakiko? u It’s so hard!”. 

Raquel Welch ta un di su favorita- 
nan, pero no mucho, e ta leuk. 

Diana Ross, Barbara Streisand, 
Donna Summer su cantantenan fa- 
vorito. E gusta tur clase di musica, 
si nan ta bunita. Pa bay un concier- 
to ta dificil pa haya kaarchi. 

Un opera? Mi no a bay ainda. Mi sa 
wak na television si. 

TERENO POLITICO 

Horrible! Nan ta net mucha chi- 
quito cu ta bringa pa un coi hunga. 
Verdad, nan no ta defende. Pero ta 
bon pa bo ta na haltura si. Mencio- 
nando paisnan Latino Americano y 
hopi estado di golpe cu ta tuma lu- 
gar eynan. Neha ta opina: Ta tristo 
con nan ta biba. Ta un bon ejemplo 
pa Aruba kiko Aruba ta hasi. Nan 
mester pensa bon. Venezuela ta ey- 
nan mes. Mira Islas Malvinas. Mi no 
ta contra independencia, solamente 
mester pensa bon. Ora di indepen- 
dencia, tambe e derecho di defensa 
ta cay, cu e consequencia cu nan lo 
no haya nada mas for di Hulanda. 
Si bin guerra, unda e defensa ta 
keda? 

ARUBA 

Ta un isla bonita, dushi cayente. 
Turismo no ta asina hopi mas man- 


FELIZ DIA Dl TATA TA DESEO Dl 
Noord 82 LE3BTAI Tet 27411 
SI PERJIAKKET Y CARKMXRIA 


pa bisa abo no por, Esun cu pór y 
kier pa hacie. Y ta coi loco pa abo- 
lise of prohibie. 

Y acaso nos no a nace sunu? 

NA ARUBA? 

Claro cu tin hopi ta pro y tin ta 
contra. Tin hende na Aruba tin ga- 
na di hacie pero nan tin miedo pa 
loque otronan lo bisa. 

Cada ken mester sa pa nan mes si 
nan kier of no. Pero no cu e dere- 
cho ta wordu kita. 


SUSHI? 

Si, e ta un decepcion pa un isla bu- 
nita manera Aruba. Mester haci al- 

g°- 

COCAINE 

Kiko bo ta pensa di esey? No mes- 
ter hacie. Placer no solamente ta 
ora bo ta skyhigh. Tin di nan ta bisa 
e ta un kick, Mi no ta wak e kick 
den dje. Cada ken mester sa pa nan 
mes. Si bo ta benta bo vida afo di e 
manera ey. Tanto cu a wordu skirbi 
tocante di esey. Film cu ta ser pasa. 
Bo bida sin injeccion, con e por ta. 
Pakiko mester core pa problema dje 
manera ey, tur hende tin problema. 
asina nan no ta wordu solucciona 
nunca. Bo por biba sin droga toch? 
No mas cu 35 aña bo ta biba. 

era antes segun entendi. 


CARNAVAL? 

Hopi leuk. Mi tambe a tuma parti 
na dje. Mi a tende cu e ta birando 
chikito compara cu e otro añanan y 
peor. Neha a competi pa Reina di 
Carnaval pa Colegio. 

Resultado: Primera finalista. 

Y bo opinion tocante Nudisten- 
kamp? 

Mi no ta haye algo malo. Pa esun- 
nan cu lo kier hacie e ta bon, ta un 
derecho tuma solo sunu. Ken mi ta 

E PODER Dl COLORNAN 


HOBBYNAN 

Diseña moda, pinta, ballet, gusta 
sali, bay discoteca y cine. Y ariba 
nochi gewoon bay algun camida. 
Den verano bay riba terras, scucha 
musica y baila. Tambe cu Judo, ela 
yega te banda blauw. Antes e tabata 
gusta hunga voetbal alavez e tabata 
den team. 

PREGUNTAS MAS PREGUNT AS. 

Si bo a nace pober? No lo haci nin- 
gun diferencia. E ora ey lo mi tam- 
be lo tabata pober. Y lo mi no taba- 
ta sa tampoco. Awor si mi sa kiko 
ta riqueza, mi sa kiko eta. 

Kiko ta morto pabo Neha? 

Ora un hende e dia aki asina bibo y 
e otro dia bo ta tende ela muri. 
Miedo? No aunque mi no kier sufri 
of pena mi kier muri riba mi kam- 
ber 6f algo asina. 

Frustracion? Ki abo lo haci cu hen- 
denan frustra? 

Cada criatura ariba mundo ta fru- 
stra. Ta dificil. 

Aviso pa Hubentud? Pa nan interesa 
nan mes pa studia. Actualmente ta 
bay malo eronicamente cu tur pais, 
Hulanda, Merca. Pesey escoge un e- 
studio cu tin poco hende pe, busca 
un cu no tin hopi necesidad di dje. 
Nos ta keda den un circulo vicioso. 

Color favorito di Neha ta verde. E 
mesun color di su wowonan. E ta 
haye un color leuk. O kizas pasobra 
na Hulanda e yerbanan ta verde. Cu 
20 ana Neha tin hopi amistadnan. E 
no tin pen pals si. Hobennan cu ta- 
bata den su klas temponan aya te 
ainda e ta skirbi, tambe su famiya y 
amigonan di awor. Cabey color 
bruin blond ta haci di Neha un di e 
mezclanan mas bonita den tur tem- 
po, un di e poco modelonan Aru- 
biano na Hulanda cu ta un modelo 
hopi solicita ayanan. Comoquira cu 
ya Neha ta partiendo pa Hulanda, 
hopi saludos. 

Por ultimo Neha ta bisa den su hul- 
andes: “Leef je leven 
Want het leven is al kort genoeg”. 
“Biba bo bida, 

Pasobra e bida ta cortico” 

Entrevista door di 
Yvonne Chan. 


Teniendo na cuenta dinamismo di 
e colornan y nan vibracionnan 
espifico, a studia e influencianan cu 
esakinan ta eherce riba e hende, 
tanto foi punto di bista mental 
como emocional . E hende ta mo- 
ve den un dimension di color, pesey 
e Maestronan di antiguo tabata 
duna masha importancia na color- 
nan, pues nan tabata sa cu ta existi 
un correspondencia exacto di e aura 
humano y e sjete tononan di bi- 
da, cu e sjete tononan di cielo, e 
regenboog y e colornan planetario 
Asina cada color ta corresponde na 
un parti di e curpa humano, di 
acuerdo cu su caracteristanan y su 
connatacionnan distinto. 


Córra ° 


Ta wordu considera un color 
constuctivo y poderosamente crea- 
dor, relacion cu candela y sanger, di 
cualnan e ta tuma e dinamismo. E 
ta implica e dominio di e homber 
riba e materia y e ta stimula e sex- 
ualidad masculino. E ta localisa den 


e organonan genital, pasobra e taba 
ta un atributo solar, e candela di vi- 
rilidad, e creacion y energianan 
grandi pa jega na e genesis di otro 
bida, e nacemento y e prolongacion 
di e especia. E vibracionnan mental 
di corra ta transmiti calor, actividad 
y energia y den su manifestacion- 
nan negativo violencia of guerra. 


Oranje 


Ta un color cu ta harmonisa cu e 
pensamentonan di salud, bienestar 
y abundancia. E ta esencialmente 
solar y vigorizador. Pesey e ta wor- 
du usa hopi biaha den triangulonan 
of pyramidenan, como generador di 
energianan positivo di salud y vitali- 
dad, ora nos kier visualiza un per- 
sona malo pa pura su proceso di re- 
cuperacion. E color aki ta localisa 
den e lombrishi, pesey e ta wordu 
considera e color di e equilibrio, di 
e centro di gravedad, di e herencia 
di bida, door di cual ta ricibi e po- 
der y e revelacionnan. E ta pertçne- 

ce tambe na e gama solar na e ciclo 
di Eternidad, amanecer y poniente. 


Geel 


Ta wordu considera e color cu ta 
genera e pensamentonan di logico y 
eleva. E ta yuda e actividad intelec- 
tual y ta crea e calma necesario cu 
mester rondona nos ora nos bai efe- 
ctua tareanan cu ta exigi mas enrgia 
mental of cerebral, cu fisico of em- 
ocional. Pesey e ta wordu usa ora 
nos ta genera energianan mental pa 
obtene titulonan profesional, pa pa- 
sa un examen bon etc. Geel ta pert- 
enece na e triada solar corra-oranje- 
geel. Den antiguedad e tabata e co- 
lor iniciativo mas usa. Etabata wor- 
du usa den e cultonan grandi y e 
misterionan spiritual unda tabata 
wordu exigi un meditacion profun- 
do of un uso profundo di e mente y 
su podernan. Den su estado sublime 

e ta forma color di oro-e oro 

di e espirito. Den su manifestacion 
positivo e ta e color di inteligencia 
y sabiduria; den esun negativo e ta 
* expresa melancolia. 


Berde 


Berde ta uni na e mente di e hende, 


cu bida mes. Y esaki ta asina door 
cu nos existencia no ta posibel sin 
bida vegetal. Hasta ecologonan ta 
papia awendia di e necesidad di e a- 
sina yama “espacionan berde” den 
e ciudadnan grandi, Hasta den e A- 
pocalipsis e idea aki ta wordu ex- 
presa den a frase “tur e berde lo ca- 
ba”. Berde ta localisa den e centro 
di e pecho. E ta e color di bida, di 
renace, di e logronan y e esperanza- 
nan. E ta posee un gran poder 
tranquilizante y ta wordu usa pa 
calma nervionan y hasta pa descan- 
sa bo wowonan. 

E visualizacionnan den color berde 
ta genera accionnan rapido y bon 
ehecuta. Ora bo kier logra un pone 
hopi berde den torno di e imgan 
mental. 


Blauw 


Blauw cla ta cielo, calma, bida dia- 
ro. E visualizacionnan den e color 
aki ta excelente pa genera pensa- 
mentonan di fidelidad, lealtad, con- 
fianza y fe. Blauw scur tin vibracion 
nan di sobriedad, elegancia y madu- 
rez, hunto cu trankiiidad, calma y 
paz profundo. E ta e color sagrado 
di reynan y noblenan. E ta un color 
cu ta produci forsanan mental hasta 
den situacionnan di violencia. E ta 


localisa den e garganta. E ta expresa 
tambe e serenidad di e firmamento, 
e lealtad y evocacion di e mama. 
Pesey e mantelnan di birgen semper 
ta blauw y yen di streya. 


Binja 


Fundamentalmente e ta un color 
devocional y ta predispone na lo re- 
ligioso y mistico. E ta e color di mi- 
stico. E ta e color di misterionan, di 
introspeccion y hermetismo, y su 
visualizacion ta hiba nos na nos 
mes, pesey e ta e color ideal pa me- 
dita y alcansa e elevacion adecuado 
cu ta hiba nos na un desaroyo mas 
grandi y avance spiritual. 

REVISTA AMISTAD 

* mas pagina's 

* mas contenido. 

* mas hopi den cantidad. 

* mas queri y bendi. 

* circulacion den henter 
Antiyas. 

* lista di abonado na Europa - 
Merca - Caribe y Latino - 
America. 

"aviso" bal Diamante. 

Durante e tiroteo, cual a tuma 
dia 24 di April pasa, na Winston- 
veld, na unda Sr. Betico Croes a 
keda herida, e camarografo di Tele- 
Aruba a hasi un trabao esplendido. 
Leo a graba diferente escenanan eñ- 
sera cu e incidente aki, cual a ser 
manda pa diferente paisnan di 
Mundo. 


Tabata pa prome biaha cu graba- 
cion di un incidente asina a tuma 
lugar, hasi pa Tele-Aruba, cual por 
ser considera un trabao profesional 
y alavez hopi riskante. 

Esaki ta un trabao di hopi co- 
rahe, especialmente cu e por ser 
considera como un accion, pasobra 




aki ta trata di un incidente y no un 
filmacion pa un programma o un 
noticia al caso. Cu otro palabra e 
grabacion aki mester a tuma lugar 
sin preparacion, den un tempo ra- 
pido cu a exigi tur clase di concen- 
tracion. 

Televidentenan di Aruba a haya e 
berdadero sucedido pa mira, cu ex- 
cepcion di tiroteo mes. Pesey pue- 
blo di Aruba mester ta orguyoso cu 
nos tin un hoben, den persona di 
Leo Vrolijk, kende a hasi un trabao 
esplendido, grabando e incidente cu 
tuma lugar ariba Winstonveld dia 24 
di April pasa. 


Leo nos ta desea bo tur clase di 
exito den futuro y nos ta spera cu 
bo trabao lo ser reconoce. 

EFRAIN DE KORT 

MESTER BIN COMO DIPUTADO BEK 



Despues di victoria aplastante di 
M.E.P. , e partido aki a haya e 
mandato atrobe pa goberna Aruba 
pa e proximo 4 añanan. E 4 añanan 
cu ta bin ta sumamente crucial pa e 
futuro destino di Aruba. 

M.E.P. mester bai pone e mihor 


personanan pa dirigi e timon, paso- 
bra e Status Aparte ta exigi hopi 
preparacionnan, na unda Aruba me- 
ster bai tuma tur departamentonan, 
hopi di nan basta importante, for di 
Gobierno Central. 


Den e tempo dificil cu mundo ta 
pasando aden, nos por ta orguyoso 
cu te ainda e economia di Aruba ta 
bastante stabiel y e Gobierno nobo 
mester trata pa mantene asina. Me- 
ster trata y traha pa mehora e sfera 
pa atrea mas inversionistanan pa a- 
sina trece mas cuponan di trabao. 

Muy en principal cu Aruba, en 
comparacion cu algun islanan den 
Caribe, ta bastante caro pa loke ta 
trata labor y e leynan social fa bast- 
ante severo y bon aregla. Gracias a 
Dios cu Aruba ta bastant stabiel pa 
loke ta trata trankilidad laboral. A- 
pesar cu nos ta di acuerdo cu me- 
ster bin cursonan di motivacion pa 
e trahadornan local por produci 
mas, mas cu ser produci, mas pro- 
greso Aruba lo conoce. 

Aruba conoce un Gobernante, 
kende ta sumamente bon prepara a- 
riba e terreno financiero economico 
esta Efrem de Kort, diputado den e 
actual Gobierno Insular di Aruba. 

Efrem ta un persona cu tin con- 
ococemento den finansas y tabata 
sa di entrega durante diferente aña- 
nan e presupuesto di Aruba na ora, 
esta na e tempo stipula. E tabata sa 
di defende esaki den un forma bon 
prepara. Bao su maneho e departa- 
mento di D.E.C.O. ta funcionando 
optimalmente tambe. 

Pa loke ta trata W.E.B. Efrem a 
haya e plantanan den un situacion 
deplorable y e ta trahando duro pa 
mehora e situacion y pronto por ser 
bisa cu futuro di W.E.B. lo ser gar- 
antiza pa e proximo añanan. 

Ta ser spera cu pa otro aña e 
distribucion di awa potable lo nor- 
malisa aki na Aruba. 

Nos ta di opinion cu Efrem me- 
ster ta un di e diputadonan den e 
proximo Gobierno Insular di Aru- 
ba. 



TROPICAL eOTTLINO CO. 

TEL: 21773 -22927 

IDI AMIN TA BIBA MANERA UN REY 
DEN UN LUGAR SCONDI 



Hopi hende ta puntra nan mes kiko 
a para di Idi Amin. Idi Amin, e ex- 
dictador di Oeganda, kende tin mas 
cu 300.000 asesinato riba su cons- 
enshi, ta sconde su mes na Saoedi-A 
rabia. E arabiernan no solamente ta 
ofrece hopitalidad, pero ta cuida 
cautelosamente pa su seguridad. 

Mas cu 300.000 asesinato e tin riba 
su consenchi: Idi Amin, e ex-dicta- 
dor di Oeganda. Pero e burdugu 
cruel aki, e Hitler preto, ta sinta 
trankil di dje na e hospitalario Sao- 
edie-Arabia, na unda e ta worde cu- 
ida manera un “kasplantje”. 

Te awor no tabatin nada di entrega. 
Mas ainda, Idi Amin mag bai unda 
cu kier, e arabiernan ta waak pa su 
seguridad. Te hasta periodistanan ta 
worde nenga. Sinembargo e foto- 
grafo Mohamed Amin a logra dren- 
ta cu su camera den e boca di e 
leon. Aki ta sigi su relato. 


ELUGARSCONDI 

Nan ta hasi manera cu apenas nan 
tin interes pa mi yegada; pero tog 
nan ta vigila mi bon. Arma mi no a 
weita, pero sin duda nan lo ta carge 
bao di nan panja hancho. Cu un aire 
manera ta algo masha gewoon pa 
mi. mi a primi e bel. Un mucha 
homber a habri e porta. Indudable- 
mente un di su yuinan. Mi ta sinti 
cu e securitynan ta span nan horeja 
ora mi a bisa mi nomber - Amin. 

E verf blauw ta casca di e hekkinan 
grandi cu ta e entrada na e lugar 
unda Idi Amin ta keda na Djeddah, 
un ciudad na Saoedi-Arabia. E cam- 
ina pa e cas tampoco ta mustra 
manteni. Dilanti di e cas tin 3 arab- 
ier para; probablemente seguridad. 

Nan a keda trankil. Nan a kere sigur 
cu mi ta un familiar, pero esey mi 
no ta. E espacio grandi cu tin tras di 
porta, ta mescos cu un yen di stoel. 
Riba e stoelnan ey tin mucha ta sin- 
ta of colga waak television. Un peli- 


cula di Pink Panther. Ni un colo di 
Idi Amin. A resulta cu e ta ariba. 
Despues cu ela controla dos biaha si 
ta ami mes, ela sali. Mi no ta un 
stranjo p’e, pasobra for di su prome 
golpi di estado mi ta siguiele cu mi 
camera. Semper e tabata haya gra- 
cioso cu mi tin mesun faam cune. 

E tabata mustra contento pa topa 
un persona cu conoce tempo cu e 
tabata un homber poderoso ainda. 
Mi sa di dje cu e ta pasa oranan ta 
papia na telefoon cu hendenan tur 
caminda’i mundo. Tin biaha un ta 
nada mas cu un combersacion cu un 
conoci biew y e ora te hasta manera 
pe e ta reuniendo tur e tribunan, cu 
ta bringando otro na Oeganda, pa a- 
sina logra su regreso pa e pais ey. 
Den un otro combersacion telefo- 
nico p.e. e ta ofrece pa bin Beiroet 
cu su famiya pa bringa ey nan como 
boluntario. 

SU YUINAN TA FORMA SU EH- 
ERCITO 

E ta casa ainda cu su di 6 muher 
Sarah. E muher cu tabatin partici- 


pacion den e commando di suicidio. 
Ta wordu bisa cu na 1979 Amin a 
tire un bala den su cabez. Mi no sa 
si ta berdad, pero si ta asina, ela so- 
brevivi. Na total Amin tin 12 yui 
homber y 10 yui muher. Pero na 
Djeddah ta 9 so tin. Variando den 
edad di 5 luna pa 20 aña. E homber 
cu un tempo a cuminsa su carera 
como sergeant den e ehercito ingles, 
ta duna su yuinan awor un training 
militar. Solamente esunnan mas 
chikito ta keda afo ainda. 
Orguyosamente Amin ta conta cu 
su yui muher di 6 % aña lo bira un 
gran solda. “Ya e por maneha tur 
arma, tanto esnan cu ta bin di or- 
iente, como esnan di occidente.” 
Despues di e lesnan profundo aki, e 
ta hunga basketball cu su yuinan. 
Pa un homber gordo y pisa e ta ho- 
pi lenig. Mainta e ta lanta mas tanto 
cinc’ or. Despues di e promer di e 
cinco ehercicionan religioso ritual, 
cualnan cada un ta dura un cuart’i 

ora, e ta haci gymnastiek. Dos of 
tres biaha pa siman e ta core 10 km 
tras di otro, of e ta cana 15 km. E 
ta un fiel bishitante tambe di un sa- 
la di deporte eynan. 



LIBERTAD Y 1250 FLORIN PA 
DIA 

Den e garashi tin 3 auto mericano, 
cualnan e mag usa. “Mi mag bai un- 
da cu mi kier,” e ta conta. 
“Solamente mi tin cu avisa e guar- 
dianan promer”. Amin mes ta corre 
auto, pero semper un di su security- 
men ta siguiele. “Mi tabata prefera 
pa nan no haci esaki, pero e arabi- 
ernan ta cuida mi bon. Y mi ta ma- 
sha agradecido pesey”. 

Ta wordu calcula cu e arabiernan ta 
gusta 1250 florin pa dia pa biene- 
star di famiya Amin. Un tempo A- 
min mes tabata cushina, pero awor 
ela sinja su yuinan haci esey. Idi 
Amin ta bisa cu e no tin duele di e 
pasado. Unicos cos cu e ta lamenta 
ta cu nan a tumbe for di su puesto. 
Ela pidi tambe pa hiba respondi pa 
Bos Astells, un amigo biew di dje, 
kende a worde acusa di e asesina un 
arzobispo. “Bise cu e no tin nodi 
preocupa. Lo mi sake liber. . . 

Su amistad cu e arabiernan ta di 
tempo cu e tabata na mando na 
Oeganda. Nan a duna Amin — mes- 
cos cu nan un moslin — un lugar 
trankil p’e bida y en cambio e ara- 
biernan ta spera cu e lo tene su mes 
keto. Nan ta paga su recibonan di 
relefoon enormemente halto y no 
ta puntra nada. Nan no ta worry si 
kende ta bishite. 

Amin mes ta bisa cu ta dificil pa 
haye. “Y tog ta asina facil. Unico 
cos cu bo mester sa ta e code di mi 
nomber. Bo mester gewoon puntra 
pa Dr. Zam Zam. Esey t’ami”. 


UN RATO 
CU 
DIOS 


Unda cu nos bai nos ta encontra cu 
adolescentenan, jovennan, casanan, 
tatanan, abuelonan cu curazon ba- 
shi cual nan ta busca ansiosamente 
paz den droganan, sex, dibertimen- 
tonan y bebemento y otro cosnan 
mas. Pero loke nan no ta mira, ta cu 
nan mester di Cristo y di un bida 
cristian, ta nos responsablidad pa 
spierta nan pa nan ta prepara. 

E mayoria di hendenan no ta ha- 
ci caso di spiertamentonan. Esnan 
cu tawata biba den e temponan di 
Nóe, no a haci caso di e spierta- 
mentonan durante 120 aña y nan a 
wordu destrui pa e diluvio. 

Pa medio di e Bijbel Jesus ta spi- 
erta nos generashon di awe. (HEB- 
REONAN 12,25-26). Mira bon, pa 
bo no rechaza Esun, cu a duna reb- 
elacion riba tera mes, no a scapa, 
con anto nos por scapa, si nos bira 
lomba pa Esun, cu ta papia foi cielo 
cu nos: 

Quen su boz a sagudi tera e tem- 
po; ma awor El a priminti, bisando: 
“Ainda un bez mas”, y lo Mi move 
no solamente tera, mas cielo tambe. 

Pesi nos tambe mester ta prepara; 
Pasobra ni dje dia, ni dje ora ei nin- 
gun hende no sabi nada (MAT 
24,36) No laga nos bira tristu paso- 
bra nos ta e generashon cu ta spera 
e binida dje Señor. Nos no por bira 
afligi pa via dje condishonnan di 
nos actual sociedad. Na su lugar nos 
mester ta cada dia mas consiente di 
e binida di nos Señor. Ta pesei Scri- 
tura ta bisa nos den Echonan 17,30- 
31; Y Dios disimulando e temponan 
di ignorancia E tamanda awor na 




tur criatura, na tur parti pa nañ 
comberti nan. Pa e motibo ei El a 
fiha un dia, riba cua lo E tin di huz- 
ga henter mundo cu husticia pa 
medio djun homber, cu Ela lant’E 
foi mortonan. 

Pesei ya cu nos no sabi ni dje dia 
ni dje ora ei laga nos ser prepara y 
ki dia lo ta e dia mas apropia o agra- 
dabel pa haci esev; Porta awe? Scri- 
tura tá bisa nos den 2 Corintio 6,2. 
Pasobra E ta bisa: Den tempo agra 
dabel mi a tendebo y na dia di sai 
bashon, mi a yudabo; ata aki awor 
ta tempo agradabel, ata awor ta e 
dia di salbashon. 

Esaki ta e actitud mental cu tur 
hende cu ta kere mester tin. 

Si nos lectornan tawata sa di e 
dia di destrucshon di mundo, sigur 
nan lo a spierta di e hecho aki na 
mas tanto hende cunan tawata por. 
Si nan ta un cristian anto, despues 
di a leza e palabranan aki; Ya nan 
mester sa cu e tempo ta cerca. 

Si algun persona ta hasi caso o 
acepta nos advertencia, lo nan keda 
enteramente agradeci. Pero si algun 
di boso ta rechaza e advertencia aki; 
boso lo bai experimenta un eterno 
desesperashon. 

Pasobra nos cu a acepta Cristo 
den nos bida, ta nos responsabilidad 
di spierta boso. 

E mundo ta core den e caminda- 
nan di bida sin pensa den e tristo y 
teribel final. Nos tarea di cristian ta 
di spierta: Boso tambe sea prepara 
pasobra e Yui di Hende lo bini na e 
ora cu bo no ta pensa. Mateo 24,36 

Dedica un rato pa Dios, Bin y 
scucha su palabra 


IGLESIA Dl CRIST0 

Tamaryn 53 Paradera 


19 























ARUBA TA PASANDO DEN UN SITUACION 
Dl DROGA SUMAMENTE ALARMANTE 


Traficamento y usamento di 
droga ta aumentando tur dia aki na 
Aruba. Ta asina deplorable aki na 
Aruba cu bo no por bisa kende si o 
kende no ta usando droga. Ora bo 
tende combersacion encuanto di 
personanan cu ta trafica y usa droga 
bo ta keda boca habri, pasobra e sit - 
uacion ta alarmante. 

Gobiemonan mester por tuma 
medidanan, sino e cantidad di caso- 
nan di delicuencianan lo sigui au- 
menta. Sea lo bin aviso, programa- 
nan, charla etc., pero algo mester 
ser hasi. 

Antiyas Hulandes keto bai ta ser 
usa como trampolin entre Sur Am- 
erica, Merca y Europa. Di aki ta pa- 
sa o sali bastante lotenan di droga 
pa paisnan di e continentenan Am- 
ericano y Europeo. 

Pueblo di Aruba, no por imagina 


nan mes cuanto droga y natural- 
mente placa ta circulando aki na A- 
ruba pa loke ta trata traficacion. 

Apesar cu Aruba ta dificil pa 
controla, debi cu e ta rondona door 
di lama, pero tog algo mester ser 
hasi, pasobra esaki ta e problema di 
mayoria famianan ariba Aruba. 

Nos ta spera y nos ta sigur cu e 
Gobierno nobo lo percura pa insti- 
tui e departamento nobo pa Huben- 
tud, cual ta un mester ariba Aruba. 
Den tur paisnan di'mundo tin de- 
partamantonan di Hubentud y mi- 
rando tur problemanan cu e Huben- 
tud di Aruba ta pasando aden, nos 
ta spera cu a yega tempo pa Aruba 
su Hubentud tambe lo haya su de- 
bido atencion, 

Hopi famianan, sea pa motibo cu 
nan yiunan ta usando droga o door 
di droga no por domina nan mes 


mas y ta lagando nan estudionan un 
banda, ta pasando den sufrimento- 
nan grandi. Esaki ta trece cune 
tambe tension familiar, es decir 
tension entre yiunan y mayornan y 
hopi biaha entre mayornan mes, 
cual sigur ta yega asina leuw den un 
divorcio. 

E situacion ta hopi alarmante ki- 
zas mas alarmante cu hopi hende 
ta pensa. 

Un biaha, nos di Revista Amistad 
cu semper ta trata pa yuda cu e 
problemanan social ta spera cu 
Gobiernonan esta esun di Aruba y 
esun Antiyano lo bin cu programa- 
nan dedica pa combati droga. Nos 
ta spera cu asina paz y trankilidad 
por reina atrobe den diferente 
hogarnan aki na Aruba. 


HOPI Dl E MARINIERSNAN HULANDES TA GUSTA PRESTA 
SERVICIO MILITAR OBLIGATORIO NA ARUBA 


Revista Amistad a hiba un com- 
bersacion interesante cu dos militar 
Hulandes di profesion pa haya sa ki 
impression, con nan ta ser selecta 
etc. di y pa bin traha na Aruba. 

Nan ta Ruud van Oeveren di 22 
aña di edad y Andre Blonk di 21 
aña di edad. 

Ruud a termina su M.A.V.O. y 
tin un ruman homber mas, mien- 
tras Andre a termina L.E.A.O. esta 
“Lagere Economische Administra- 
tief Onderwijs” y tin 2 ruman 
homber mas. 

Ruud ta di Noord Holland y Andre 
di Zuid Holland, apesar di tur e 
problemanan cu semper tin entre 
Noord y Zuid, esta e provincianan, 


cualnan ta keda den e regionnan 
aki, tog nan dos ta bon amigo di 
otro. 

Nan a conta Amistad cu prome 
di ser selecciona, nan a pasa den 
diferente testnan y esaki ta dura 
mas o menos 3 dia. E testnan ta 
masha severo y esnan selecciona ta 
personanan, kendenan indudable- 
mente ta presta pa ser militairnan di 
profesion. 

Ruud van Oeveren, kende ta yiu 
di un accountant y tambe su tata 
tin un oficina di aseguro a conta 
nos cu ta for di su 16 aña caba, ela 
desea di a drenta den servicio mili- 
tair, pero su mayornan no tabata 
kier esaki. Andre, kende su tata ta 
traha den un industria, si no tabata 
tin problema pa e drenta servicio 
militair. 


Ruud y Au^ire masha poco a 
tende di Aruba, pero entre amigo- 
nan, kendenan tabata den servicio 
militair, nan tabata papia di Antiyas 
Hulandes y semper nan a papia 
masha bon mes di Antiyas, pero 
principalmente di Aruba. Esaki a 
hasi cu e interes di tanto Ruud 
como Andre a crece pa a bin Aruba. 
Tin dos moda cu bo por bin Anti- 
yas Hulandes, esta sea bo ta ser 
manda, esta apunta o si bo mes ta 
desea esei nan por manda bo tambe. 

Ruud cu a ser apunta o manda pa 
a bin Aruba a cuminsa busca infor- 
macionnan y a haya tende di su 
coleganan, kendenan tabata na 
Aruba, cu Aruba ta mas bonita cu 
Corsow y cu e hendenan di Aruba 
ta mas cariñoso y hospitalario. 

cont. pagina 22 

"Ml TA E WARDADOR Dl Ml JIUNAN? 


Si abó no ta e warda di bo Jiunan. Ken por ta? 

Bira Tata o Mama no ta nifica solamente trece jiu- 
nan na mundo. Ta nifica na Prome Luga cumpli cu 
E responsablidad di duna a bo jiunan un herencia 
Cultural, Educativo, Moral y Spiritual y duna ade- 
mas. Un conhunto di balornan. Solidos y di orien- 
tacion. Pa nan por risisti contra e mal Influencia- 
nan. 

n Duna bo jiunan un Formashon — Moral - Solido 


UN MENSAHE Dl REVISTA AMISTAD 


21 


I 






Andre, kende a pidi pa a bin Aruba 
a haya un mensahero informativo 
encuanto Aruba y tambe a haya 
bon recomendacionnan di Aruba y 
tambe por a wak slidesnan (dias) y 
otro publicacionnan di Aruba. 

Tur dos ta hopi encanta cu 
Aruba, principalmente e lama y e 
playanan. Nan ta gusta deportenan 
aquatico y Aruba ta presta pa esa- 
kinan. Ruud a conta nos cu Aruba 
ta basta sushi y cu e holo di Lago y 
di e barconan tin biaha ta desagra- 
dable, principalmente e districto di 
San Nicolas falta hopi. Andre ta 
agrega cu tur caminda di mundo bo 
ta haya cosnan bonita y mahos. 

Nan mester traha di 7’or di main- 
ta te cu l’or di merdia y despues 
nan ta liber pa hasi loke nan kier, 
cu excepcion ora tin trainingen. Ora 
bo presta servicio militair afo, esta 
pafo di Hulanda bo ta haya tur cos 
extra, esta placa, paña etc. 

Ariba nos pregunta si nan a bin 
Aruba pa placa o pensando ariba 
trabao so? Ruud a contesta cu ela 
bin na prome lugar pa placer y 
tambe cu e oportunidadnan cu e 
estadia na Aruba por brinda p.e. 
conoce America Latina gana mas 
placa etc. Andre ta di opinion cu e 
si a bin pensando ariba placer, paso- 
bra si ta pa trabao so, lo ela keda 
Hulanda. 

Segun Ruud cu na Hulanda bida 
nocturo ta mas caro, pero aki na 
Aruba e hotelnan ta carisimo. Tur 
dos ta di acuerdo cu paña o bistir 
aki na Aruba ta hopi barata en 
comparacion cu Hulanda. 

Ruud y Andre y dos otro militair 
profesional ta keda hunto den mes 
un kamber y nan por bisa cu nan ta 
comprende otro hopi bon. 

Nan tin e mes un hobbynan tambe, 
esta sali, landa y sambuya. 

Den nan barak ta kedando 22 
militair y aki si tin un diferencia cu 
Hulanda. Na Hulanda tin sala na 
unda ta drumi 80 homber, apesar 
cu esaki a cambia aña pasa. Aki na 
Aruba cada barak tin 3 toilet y 6 
baño, cual nan ta considera hopi 
bon. Cada siman un di nan tin 

turno pa hasi e barak y bañonan 
limpi. 

Nan ta di opinion cu tin bon 
comprendimento entre e militair- 
nan den kazerna y aki na Aruba te 
ainda nunca nan a presencia un 
bringamento, mientras cu na 
Hulanda si esaki sa sosode. 

Ningun di nan dos tin un mucha 
muher fiho aki na Aruba, pasobra 
segun nan, e mucha muhernan tin 
miedo cu despues di 8 luna, esta e 
tempo cu nan mester regresa bek 
Hulanda, nan lo keda planta. 

E mucha muhernan di Aruba tin 
miedo pa nan enamora y ta pensa 
lihe ariba matrimonio. 

Papiando ariba droga, Ruud a 
bisa nos cu e ta kere cu esaki hamas 
ta sosode entre e militairnan profe- 
sional, pasobra pa cuminsa e test- 
nan pa bira profesional ta hopi 
severo y nan ta considere algo di 
elite. Nan mester tin un presenta- 
cion halto y dedica masha hopi na 
deporte. Ruud nunca a usa droga, 
mientras cu Andre a yega di usa 
soft/drugs na Hulanda. 

Contrario pa loke tabata antes, 
nan por bai libremente San Nicolas 
serca e prostitutanan, pero nan 


mester registra esaki den un buki 
especial den e “Ziekeboeg” den 
kazerna. Nan no ta haya esaki 
fastioso cu nan mester avisa o cu tin 
control ariba nan, ora nan bai cu 
prostitutanan, pasobra nan ta di 
acuerdo cu mihor evita cu nan haya 
enfermedadnan venerico. 

Nan ta di opinion cu Aruba ta un 
isla bonita y cu por ser bendi turis- 
ticamente, pero e pasashi y hotel- 
nan ta demasiado caro y esaki ta 
hasi cu hopi Hulandesnan o Euro- 
peonan no por bin Aruba. Claro 
esnan cu hopi placa si. 

Ruud ta contento cu door di 
Aruba, ela sera conoci cu un 
Venezolana y e ta pensa di casa 
cune. Es decir Ruud lo bai biba na 
Venezuela. Actualmente e ta siñan- 
do español. Andre si tin su mucha 
muher na Hulanda, pero ta pensa di 
bolbe bek Aruba un dia. 

Ningun di nan dos a sinti“heim- 
wee” te ainda, pasobra nan ta scir- 
bi masha hopi mes y ta papia regu- 
larmente na telefoon cu nan 
famianan. 

Ni Ruud ni Andre ta interesa den 
politica ni na Hulanda y tampoco 
aki na Aruba. 


PRESS RELEASE 
ARUBA ROTARY CLUB 

The Aruba Rotary Club proudly announces the fact that its 
fundraising project FIESTA ROTARIA of Sunday, May 
29th, raised a gross profit of NAFls. 110.000,- (one hundred 
ten thousand N.A. Guilders). The Club wishes to acknow- 
ledge that this tremendous result was only possible through 
enormous coopertion and contributions received from the 
Aruba business community. At the same time the Aruba 
Rotary Club wishes to thank the people of Aruba for its 
spontaneous participation an support that made this year’s 
Fiesta Rotaria such a success. The nett profit of this year will 
be entirely used for the Fundacion Centro pa Nos Grandinan. 

The Aruba Rotary Club 










Modelonan di "Aruba Moda" en preparacion pa nan gira pa New York. 
Tur por bay?? Gobierno lo duna nan un man?? 






Atrobe Aruba 
DATSUN Diesel Longebed 


TOPCAR 


1 ton. 



pidi libremente pa informacion y pasa pa un testdrive 
na Boerhavestraat 21 Tel: 23633 — 23733 






























Danki mi pueblo, 
pa boso confiansa grandi 
den MEP, 

cu todo poderoso guia nos, 

pa nos cumpli cu e deseo di nos pueblo. 
Hamas nos lo defrauda nos pueblo. 

Na tur nos TATANAN feliz dia di 

TATA 

DIADOMINGO 19 Dl JUNI 1983. 


20% Dl DESCUENTO 
OFERTA ESPECIAL Dl 

La Venezolana 

CU TA OFRECE ADEMAS 
UN BUNITA SURTIDO Dl 
REGALOS ADECUADOS Y 
NA PRIJS BARATA 
PA DIA Dl TATA 



FELIZ DIA Dl TATA TA DESEO Dl REVISTA AMISTAD 


“ GREAT AMERICAN ICE CREAM PARLOR” 
CONHUNTAMENTE CU 
“TYFANNYS Y BRIGHT BAKERY” 

TA DESEA TUR TATANAN UN FELIZ DIA 

ARIBA NAN DIA 

FELIZ DIA DI TATA 
19 DI JUNI 1983 

Coallnga, Calffornla: Un terremoto fuerte a a- 
zota centro di California. Den e Ciudad Coalin- 
ga mas of menos 150 edificio a keda herida. E 
temblor tabatin un forza di 6 te 7 riba e schaal 
di Richter. Pafo di e ciudad tabatin candela riba 
e camponan di petroleo. Riba e potret por mira 
un bista di e edificionan destrui. 



PEKING: E premier chines Zhao Ziyang (banda 
robez) yamando e presidente frances Francois 
Mitterrand (banda drechi) bonbini na su yegada 
na Peking. 


AMSTERDAM: Despues di a pone un krans den 
compania di su yui Willem - Alexander, reina 
Beatrix ta worde companja durante conmemo- 
racion di e fayecidonan na e Monumento Na- 
cional riba Dam na Amsterdam, pa Sra. Baren- 
dsen - Cleveringa, presidente di e comite "Na- 
tional Herdenking." 



25 










BEIROET: Miembronan di e comunidad sovie- 
tico na Beiroet, wardando cu un auto di emba- 
hada na e aeropuerto. 98 Miembro di e com- 
unidad sovietico a sali pa nan tera cu un avion 
especial di aeroflot. E motibo pa esalidafordi 
Beiroet no ta conoci ainda. 




Auckland, Nieuw Zeeland: E prins V prinses 
di Wales ta cana bai bek, depues cu nan Rolls 
Royce a nenga di start durante un bishita na e 
costa banda di Auckland. Apesar di e awacero, 
tabatin miles di hende par band'i camina pa sal- 
uda e pareha. 


SEOEL: Cuarto di e seis secuestradornan di e 
avion chines cu a baha na Sur - Korea, ta worde 
hiba door di oficialnan Den e avion tabatin 96 
pasahero y 9 tripulante. 

COALINGA CALIFORNIA: Otro blsta di e ter- 
remoto na Callfornia. Un polis v su cacho can- 
ando den e ruinanan. Cu ayudo di cachonan a 
ser busca personanan, cu posiblemente a keda 
dera den e ruinanan. 


STAATSBURG: Dos polis ta tene un homber 
exita wanta, despues cu esaki a manda su auto 
den un demostracion di studiantenan pa den- 
tista. Un homber di edad avanza a keda seria- 
mente herida durante e accidente aki. 















REEUWIJK: Un di e expertonan di "Servicio 
pa liquida explosivonan ta saca un machine di 
ignicion for di un di e 4 bomnan di avion, cada 
un 500 kilo, cualnan a worde hasi inofensivo 
hunto cu 2 bom di candela. Esaki a bai rapido, 
pasobra e bomnan no tabata frustia. 












ricibi 


O'stad, 3/3/83 

Respetable Señor, 

Mi ta un mucha mujer di 24 añadi edad. 
Tres luna pasa mi a sera conoci cu un 
homber cu mi a asisti na un invitacion cu 
ela hasi mi nos a pasa un anochi agradab- 
el. Depues mi a bin tende cu e ta casa i un 
dia prome ela gana mi. Mi a llame na tele- 
foon papia malo cune. Despues tur ora e 
ta trata di bin den contacto cumi, pero mi 
ta rechase. Awor e sinberguenza a conta 
otro hende cu ela abusa di mi i ela goza 


bon goza di mi. Esaki nos ta llama resto 
di homber pasobra ta homber asina ta pa- 
pia ariba saja di mujer. E ta core pami, 
pero unda mi hane mi ta dune un bon so- 
ta di mujer, pe respeta dignidad di un mu- 
jer. No ta pasobra cu e ta traha na casino, 
gana bon placa cu e ta kere ta tur mujer 
drechi ta pompa cune. Mi a acepta su in- 
vitacion, pasobra ela gana mi i mi a kere 
cu ta un homber decente. Mi a scirbi e 
carta aki pe lese i sa kiko mi ta pensa di 
dje cu e ta resto di homber. Meneer pub- 


lica mi carta por fabor. 

Atentamente 

G.D. 

Mi amiga, 

Mi no por publica nomber di hende den e 
seccion aki, mi ta spera cu bo ta keda sati - 
sfecho cu mi a pub/ica bo carta. 

O'stad, 9-4-83 

Apreciable director, 

Permiti mi un espacio den bo Revista ho- 
pi lesa aki na Aruba pa mi haña un con- 
suelo. Mi ta spera cu meneer lo corigi mi 
errornan den scirbimento o e papiamento. 

Ainistad Catering 

Si pueblo di Aruba “AMISTAO 
CATERING SERVICE” ta yuda 
haci bo fiesta sea di: 

BATISAMENTO, - CUMPLEAÑOS, — MATRIMONIO, — DESPEOIDAS, 
ANNIVERSARIOS, — SURPRISE-PARTY'S,etc. 

un tremendo exrto 

Nos tin un surtido grandi di cuminda y snacks na prijs hopi 
barata, mientras cu nos servicio por ser compara cu cualquier 
Hotel grandi. Bo ta desea pa bo fiesta bira un exito yama na 
telefoon 24681 of pasa na Catiri 7, entre 5’or y 8’or di 
anochi, y puntra pa Ronny Croes. 




Nos servicio ta estilo buffet y ta 
decora cu e.color cu bo ta desea. 
Tambe nos tin servicio di barl! 





18MAART 1982 
DIA NACIONAL DINOS 
HIMNO YBANDERA 

Mi ta un mucha homber di 16 aña di edad 
i mi ta practicando algun deporte. Dep- 
orte semper ta mi hobby i door di dep- 
orte mi a biaha bai afo representa Aruba 
algun bes. Mi a lubida di bisa meneer cu 
mi tin 2 ruman mujer mas i cu mi ta e un- 
ico joei homber. Esaki no kiér meen cu 
mi tata y mama ta hopi streng pa mi, pero 
alcontrario nan ta mustra hopi confiansa, 
naturalmente nan ta informa si pa mi ast- 
udio i kiko mi ta hasi ariba caja. Pa bisa 
berdad mi tin bastante confiansa cu nan. 
Durante un di e viahenan cu mi a hasi pa 
exterior, pa ser exacto aña pasa, nos a ke- 
da 4 mucha homber den un kamber i en- 
tre mucha homber semper bo no tin ber- 
guensa, pero bo ta kita pana dilanti otro i 
durf baña dilanti otro. Mi a bin ripara i mi 
otro amigonan tambe a cuminsa ter mi cu 
mi penis ta chikito, apesar den ereccion. 

E ora mi a ripara tambe cu esnan di mi 
amigonan enberdad ta hopi mas grandi 
cumi. Mi a sinti mi masha verlegen i ni 
sikiera mi kier a wak nan den nan cara 
mas. Depues, naturalmente nan a stop di 
ter mi, pero despues semper mi a enventa 
algo pa mi no baña hunto cu nan mas. Es- 
aki a traha basta ariba mi i llegando bek 
Aruba mi a sinti mi mas fastioso, mi no 
kier sali papia cu mucha mujer mas, ni 
tampoco baila cu nan, pasobra mi tin mi- 
edo cu nan lo descubri cu mi penis ta chi- 
kito. Scondi mi a wak di mi tata i mi ta 
haña cu di dje ta bastante regular. E cos 
aki tin mi bastante preocupa, pero mi no 
sa kiko mi hasi. 

Kiko meneer ta conseja mi? 

Un biaha mas danki. 

J.F. 


Mi amigo, 

Na prome lugar mi ta participa na nos lec- 
tornan cu semper mi ta corigi e papia- 


mento r Pasobra enberdad mayoria di car- 
tanan ta den mal papiamento. E conteni- 
do nos ta laga mescos. Bo prob/ema no ta 
grave, pero bo mester sake for di bo cabez 
pe no bira a/go menta/. No ta turhomber 
ta carga e mes un grandura di penis y no 
ta e grandura ta importante pero loke bo 
por hasi cune. Den bo caso bo ta hoben 
ainda, pasobra cu penis di un homber por 
crece te cu bo 18, 19 aña. Di otro banda 
papia francamente cu bo mayornan y nan 
por hiba bo un especia/ista pa tratamento. 
Sigui papia y bai/a libremente cu e mucha 
muhernan, cual ta a/go sano den crece- 
mento, di un mucha homber. 


Bonaire, 19-4-83 


Apreciable señor, 

Hopi biaha mi ta hari e cartanan ricibi i 
mi ta lesa nan pa pret, pero awe mi ta pidi 
señor un espacio i pa senor atende mi pro- 
blema tambe. Mi ta un homber casa, tata 
di 2 joei i mi tin dos afo tambe. Mi ta un 
hoben i combersando cu diferente otro 
amigonan, mi ta imagina mi mes di a pasa 
den diferente aventuranan amoroso. 
Tempo mi tabata na Hulanda mi a prove- 
cha di sex i mi tabata sinti hopi goza. Mi 
tabata usa stimulante pa a habri mi apeti- 
to sexual. Depues cu mi a regresa mi isla 
bek mi a medio rem un poco, pasobra dki 
bida ta otro i e libertad ta impedi esaki. 
Apesar di esey tog mi tabata sali bastante, 
te cu mi a duna un mucha mujer dos joei. 
Mi no a casa cune, pasobra mi ta haña cu 
e tabata falta mas animo sexual i e no por 
a comprende mi gana sexual. Mi a casa i 

2 di Mei 1983 


COMUNICADO 





L. Berlinski 
Presidente di P.D.A. 


Partido Democratico Arubano ta 
considera e resultado di e eleccion 
un demostracion cu P.D.A. t’ey pa 
keda. Den tur distrito tabata tin vo- 
tador pa Partido Democratico Aru- 
bano lo cual ta demostra cu e base 
pa un comunidad democratico ca- 
minda justicia social y respet ta rei- 
na t’ey. 

Partido Democratico Arubano ta 
agradeci tur e campañadornan y vo- 
tadornan den tur distrito pa nan es- 
fuerzo y perseverancia. P.D.A. lo 
bay organisa den tur distrito e dir- 
ectivanan pa cuminza prepara pa e 
proximo eleccion. Pronto lo sali un 
comunicado, anunciando ki dia y 
na unda Partido Democratico Aru- 
bano lo festeha e gran resultado di 
nos partido hoben, caminda mas in- 
formacion lo wordo duna. 

den principio candela, pero despues ritmo 
di mi esposa tambe a baha. Awor mi a 
cuminsa hecha baina atrobe, pero esaki 
mi mes ta haña cu no ta bon, pasobra mi 
ta haña cu mi ta haciendo di mas i cu casi 
mi no por domina mi mes mas. Mi ta per- 
diendo mi sentido di un homber bon stu- 
dia. Cual ta e consejo cu meneer por duna 
mi? 


Respetable amigo. 


Mi no pone bo iniciainan manera bo mes 
a pidi mi. Mi amigo bo mester bishita un 
psychiater, psico/ogo pa bo por haya un 
trato profesional. Tin medicinanan cu por 
yuda bo controla bo mes, pero mihor cu 
bo hasi esaki cu terapia menta/, cual ta e 
mihor formapa bo sina domina bo mes. 
Si acaso no tin e especia/istanan na Bon- 
aire, anto bai bo dokter di cas. 


Aruba, 12 april 1983 

Respetable Sr., 

Mi ta spera cu meneer ta gozando di per- 
fecto salud ora bo ricibi mi carta. Cu bast- 
ante anhelo pa mi problema mi ta scirbi 
meneer e carta aki. E carta aki mi a scir- 
bie cu judansa di un amiga mas bieuw 
mi , cu tambe sa mi secreto. Mi ta un mu- 
cha mujer di 14 aña di edad i mi ta baien- 
do M.A.V.O. Mi tin un otro ruman mujer 
chikito di 7 aña. Tanto mi mama como 
mi tata ta traha i ta ami mester juda i 
cuida mi ruman chikito depues di merdia. 
E contract entre mi mama i mi tata mi ta 

hana cu ta laga hopi di desea, tumando na 
cuenta con mama i tata di mi otro ami- 
go ta trata otro. Nan ta sali hunto cu nan 
joeinan, mientras cu mi mayornan tin 
masha poco tempo pa nos. Hopi biaha 
nan ta pleita y mi mama ta bisa mi tata cu 
ta e mujer tin su cabez susha, pero nunca 
ela menta nomber. Claro cu mi ta com- 
prende loke e kier meen, esta cu mi tata 
tin otro mujer afo. Nunca mi a puntre al- 
go, pasobra nos no tin confiansa cu otro i 
masha poco nos ta papia cu otro. Esaki a 
cambia, pasobra ta asina leeuw cu mi por 
corda, antes si nan tabata trata otro ma- 
sha bon mes i nos tambe. 

Hopi biaha mi tantanan sa bisa nos i cu 
nos ta mescos cu cacho sin doño. Mi abu- 
ela tur ora ta zundra mi mama cu e no ta 
worry cu nos, pero mi mama ta bisa nan 
cu no ta berdad i cu e ta wak bon pa nos. 
Den e ultimo lunanan ta sosode cu mi ma- 
ma ta bin tur dia laat for di trabow, mi ta- 
ta no sa, pasobra e ta costumbra di llega 
cas t r dia laat, pasobra e ta bai dal drinks 
cu su amigonan of e ta bisa cu e ta traha 
overtime. Un biaha a sosode cu mi tata a 
bai viaha pa negoshi, anto mi mama no 
kier a bai cune. Den e siman ey mi mama 
a keda mas laat cu nunca afo. Na cas hopi 
biaha un homber tabata llame anochi, e 
ora ey e ta bisa nos cu ta su hefe. Den a- 
nochinan ey mi no por a drumi, pasobra e 

cos ey tabata molestia mi i a keda lanta. 
Mi a sinti e mucha mas infeliz den e mun- 
do aki. Mi tabata drei rond, te cu mi a di- 
cidi di lanta bai cana den cas f pa mi por a 
bebe alga tambe. Saliendo for di kamber, 
e ora tábata tin 2'or di marduga. Tabata 
tin bastante desorden den cas f es decir 
musica etc. Ora mi a tira un bista den 
sala f mi a wak mi mama cu e homber den 
braza di otro f mita sunu. Mi a spanta i a 
drenta mi kamber na joramento. Desde e 
dia aki ta biba den un spanto i mi no por 
studia bon na school mas. Tur dia ora mi 
wak mi mama, mi ta pensa loke cu rru a 
mira i mi tin gana di bise f pero mi no tin 
coraje pa hacie. Dia pa dia mi mes ta sinti 
cu mi ta birando malo f jen di nervio, loke 
mi no tabata sinti antes. 

Kiko meneer ta conseja mi ? 

Antentamente, 
R.G. R.G. 

Mi amiga, 

Bo historia ta bcstante tristo y confuso. 
Den hopi matrimonio ta sosode cu ora es- 
aki ta bai ma/o cu e yiunan ta worde sac- 
rifica. Tanto mama y tata ora nan haya 
un byside ta iubida nan yiunan, nan san- 
ger, esnan cu nan mester por stima y car- 
ga responsabi/idad pa nan y no un estr- 
año. Bo mester tin e corahe di papia cu 
bo mama, bise loke bo a mira y mustre bo 
sentimento. A/avez rec/ame e trato y exi- 
gie hiba bo un dokter na unda bo por ser 
calma. Desde awor bo mester por mustra 
corahe y ba/or pa loke ta trata e mundo 
aki. 


25 maart 1983 

Apreciable senor, 

Permitimi un espacio den bo revista tan 
lesa aki na Aruba. Ta trata di lo siguinte. 
Mi ta un mucha mujer di 28 ana y mi kier 
a resolve un complejo cu mi tin. E compl- 
ejo ta trata di mi pechonan cu ta hopi chi- 
quito. Mi a cumpra diferente aparatonan 
pero nada no a wordu logra, y ta esey tin 
mi hopi preocupa mes. Awor mi ta pidi si 
meneer por nami un consejo kiko mi por 
hasi pa resolve e problema tan grandi cu 
tin mi hopi preocupa. 

Di antemano danki 
M.L. 


Mi amiga. 

Esaki no ta un prob/ema grave, pasobra 
bo por haya tratamento cu hormoon, pe- 
ro kizas esaki por crece bo pecho demas- 
iado. E prob/ema aki ta keda resolve hopi 
biaha ora bo casa o ora bo haya un yiu. 


Apreciabel senor Lee, 

Permiti mi saluda bo i pidi bo un espacio 
pa un consejo. Mi ta un mucha muher di 
19 aña di edad f trahando den pacus local. 


Nos ta bastante ruman mas f pero ami ta 
esun major. Mi no por a sigui studia f pa 
motibo cu mi mester a bai traha jida mi 
mama financieramente. Mi tata ta un ho- 
mber cu ta gusta bebe i ta streng pa nos i 
nos no mag di tin amigo. Algun dia pasa 
ela jega cas cu bitter aden i mi mama no 
tabata na cas. Mi tin costumber ora mama 
no tey pa pone cuminda pa. Mi tabata 
den cushina na e stoof para f anto ela bi 
mi tras f hasi cos fresco cumi f fula mi na 
mal caminda, anto ela bisa mi cu ta di 
hopi dia e tin gana di mi. Mi a spanta, sali 
bai pafo den patio f na unda mi rumannan 
ta wak television. Ela bin mi tras bruto f 
anto ela bisa mi si mi habri mi sm. . . . f e- 
lo saca mi som pami. Mi a spanta masha 
hopi i casi mi a hana un shock f mi tabata 
jora sin fin f anto ela gana mi mama cu ta 
pasobra mi no kier prepara cuminda pe. 
anto ela zundra mi f pesei mi ta jora. Mi ta 
cu e problema aki for di e dia ey f i mi ta 
evita di ta so cune f pero mi kier bai for di 
Aruba. Mi no sa ken mi confia i mi ta spe- 
ra cu meneer lo constesta mi pronto f 
Di antemano hopi danki. 

Bo amiga f 
R.P. 


Mi amiga, 

Cuminsa pa tuma contacto cu instancia- 
nan manera reclasering o oficina pa famia 
cu probiema, tambe bo por papia cu e pa- 
stoor di bo parokia o cu bo dokter di cas. 
Si bo mama ta hende cu por domina su 
mes cu e no ta a/arma, conta hende, bise 
prome. Mi ta desea bo hopi suerte. 


124-83 


Kerido amigo, 

Aki mi kier haci bo algun pregunta cu as- 
ina mi por sali for di e sufrimento cu mi 
ta biba aden. Mi ta un senora di 46 ana. 
Mi esposo tin 48 nos ta biba ami na Bon- 
aire f el na Aruba. Nos tin 21 ana casa. 2 
ana ta biba separa pa motibo di su trabao. 
Nunca e no tabata e esposo ideal pami. 
Semper mi mester a traha soporta su bida 
di paranda asta su byside a jega di tabata 
bin buske ta den porta di nos cas varios 
vez. Nos a cuminza esta ami un divorcio 
na ana 76 pero despues di un ola di pro- 
mesa i reugo mi a_stop e demanda di div- 
orjio 5 ana a bai bon te cu (awor) desde 
cu el a bai traha na Aruba el a bolbe pa su 
bida bieuw i sin ningun respet. El ta cu- 
bri mi gastu di cas f luz f awa f sobra mi ta 
lora como mi a bai traha anto tin 1 yui di 
20 ta yudami. Awor mi ta pensa e asunto 
di scheid van tafel en bed pa 5 ana. Mi no 
sabi bon over di esey bo por duna mi un 
idea i conseho. E soledad aki tin mi de- 
primi dokter ta bisa mi cu no ta dolor di 
cabez mi tin pero precupacion. Ami ta 


sinti mi adernan di cabez ta kima tur dia. 
Yudami. 

Sra. A.J. 

Mi amiga, 

Bo ta bai na e Departamento di Asunto- 
nan Socia/ na Bonaire y bo ta ap/ica pa un 
abogado di Gobierno. Di eynan e ta cu- 
minsa cu un proceso pa haya scheiding 
van tafe/ en bed. Un cos ta sigur cu bo 
mester pone bo mes pa /ubide sino bo su- 
frimento ta keda mes grandi y comp/ica. 
Bidando lew for di otro, bo tin tur c/ase 
di oportunidad pa lubide mas fasi/. 


Bonaire 9-5-83 

Respetable Senor, 

Di antemano miles di danki pe espacio 
den bo prestigioso revista. Nos ta haña un 
consuelo pa nos problema nan. Mi ta un 
Senora di 23 ana. Mi tin 3 ana casa. Mi 
no tin yui ainda. Mi cu mi casa ta biba fe- 
lis. Pero mi no sa kiko ta pasando cu mi e 
ultimo dianan aki. E tin un amigo masha 
jega na cas. Tur ora e ta serca nos. Semper 
nos a trata otro manera ruman, pero awor 
mi ta sinti un sensacion straPfo pa cu e 
amigo. Mi mes no ta compronde. Siendo 
un muhe semper fiel. Nunca e gai ei no a 
bisa mi nada. Ni hasi fresco, pero casi e ta 
comemi cu su bista. Tur mi pasonan e ta 
vigila, Tur mi moveshonnan su bista tei, 
por ta cu semper ela admira mi. Pero mi 
no a nota. Mi casa tin hopi confiansaden 
nos f pesei mi tin miedu pa ora nos dos so 
keda no pasa algo pa kita e confiansa ei. 

Mi no ta kere cu un muhe por stima dos 
homber parew. I esun cu mi stima ta mi 
casa. Mi ke un consego con kita e amigo 
ei for di cas. Please yudami. 

I.K. 


Mi amiga, 

Na bo pa/abranan mi ta ripara cu tog bo 
ta guste. Bo tin razon cu un muhe no por 
stima dos homber parew y si bo no tabata 
duda den bo desicion, anto /o bo no ta 
pensa cu e ta gusta bo y esaki mes por 
conduci cu bo lo bai guste. Si bo ta ripara 
cu e ta vigi/a bo demasiado, anto, bise e 
berdad den su cara y hasta conta bo es- 
poso bo sentimentonan, pero no sconde, 
pasobra bo casa ta confie, anto boso por 
yega lew cu otro. Si enberdad bo ta stima 
bo esposo, anto bisa bo esposo loke bo ta 
presenti y hasta bo mester bisa e mucha 
homber mes tambe. 

DANKI 

Algun luna pasá nos a kuminsá ku un 
enorme kampaña di premio pa selebrá 
nos 500.000.000 bóter. Na e momento 
ei nos no por a rei ku e kampaña aki lo 
tabatin tantu akogida i ku lo a topa ku 
tantu simpatfa. 

P’esei nos a disidi' di hasi nos kampaña 
mas ekstensivo ku entre otro, rifa kada 
dos siman i aumentá e montante total 
dje premionan di Fl. 100.000 pa 
Fl. 165.000. 

Awor yegando na final di e kampaña di 
premio aki, ku t’esun mas grandi den 
historia di Antiya, nos ke yama tur 
hende danki un biaha más pa e konfiansa 
ku nan a brinda nos (den tur sentido dje 
palabra) i na mes momento aumentá e 
montante dje premionan un biaha mas 
te ku Fl. 200.000 promé ku fin dje 
kampaña ku ta dia 30 di juli. 

Esaki kemen más chéns pa gana plaka 
mesora, mas rifa i prinsipalmente más 
apresio di nos parti. 

Bebe oro - Gana plaka i Pabien ! 


E SIGUIENTE SORTEONAN Dl KADA DOS SIMAN TA: 

di 4 sorteo: 3 Yuni 

di 5 sorteo: 17 Yuni 

di 6 sorteo: 1 YuJi 

di 7 sorteo: 15 Yuli 

SORTEO FINAL: 30 YULI 


















































